b"\n_START_ARTICLE_\nDag Hammarskj\xc3\xb6ld invert\n_START_PARAGRAPH_\nDag Hammarskj\xc3\xb6ld invert (\xe2\x80\x9dDag Hammarskj\xc3\xb6ld k\xc3\xa4\xc3\xa4nt\xc3\xb6\xe2\x80\x9d) on nimitys, jota k\xc3\xa4ytet\xc3\xa4\xc3\xa4n Yhdysvaltain postilaitoksen 23. lokakuuta 1962 julkaisemasta nelj\xc3\xa4n sentin arvoisesta Dag Hammarskj\xc3\xb6ldia kuvaavasta postimerkist\xc3\xa4. Kuvassa on Hammarskj\xc3\xb6ld taustallaan YK:n rakennuksia. Kyseess\xc3\xa4 on virhepainama, jossa keltainen taustav\xc3\xa4ri on painettu merkkiin v\xc3\xa4\xc3\xa4rinp\xc3\xa4in. Merkki tunnetaan my\xc3\xb6s nimell\xc3\xa4 \xe2\x80\x9dDay's Folly\xe2\x80\x9d (\xe2\x80\x9dDayn h\xc3\xb6lm\xc3\xb6ys\xe2\x80\x9d) silloisen postilaitoksen johtajan J. Edward Dayn mukaan. Day tilasi tahallaan uusintapainoksen virhepainamasta v\xc3\xa4ltt\xc3\xa4\xc3\xa4kseen merkin tulemisen ker\xc3\xa4ilyharvinaisuudeksi. Lis\xc3\xa4tilaus virhepainamasta tehtiin 16. marraskuuta._NEWLINE_Postimerkki painettiin Giorin painossa 200 merkin laatoilla. Merkin suunnitteli Herbert Sanborn ja kaiversi C. A. Brooks. Virhepainamaa painettiin kaikkiaan 40,27 miljoonaa ja normaaliversiota 121,44 miljoonaa kappaletta._NEWLINE_Ei ole tiedossa paljonko alkuper\xc3\xa4ist\xc3\xa4 virhepainamaa painettiin ja sit\xc3\xa4 ei pysty erottamaan uusintapainoksesta kuin varhaisen postileiman perusteella. N\xc3\xa4m\xc3\xa4 varhaiset leimaukset ja merkin alkuper\xc3\xa4iset ensip\xc3\xa4iv\xc3\xa4n kuoret ovat arvokkaita ker\xc3\xa4ilykohteita."